Document ID: 32003D0565

Rozhodnutie Komisie
z 25. júla 2003,
ktorým sa predlžuje lehota stanovená v článku 8 ods. 2 smernice Rady 91/414/EHS
(oznámené pod číslom dokumentu C(2003) 2692)
(Text s významom pre EHP)
(2003/565/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh [1], naposledy zmenenú a doplnenú smernicou Komisie 2003/68/ES [2], najmä na tretí pododsek jej článku 8 ods. 2,
keďže:
(1) článok 8 ods. 2 smernice 91/414/EHS stanovuje, že členský štát môže počas obdobia 12 rokov od oznámenia tejto smernice povoliť uvádzanie prípravkov na ochranu rastlín obsahujúcich účinné látky neuvedené v prílohe I k tejto smernici na trh, ktoré už sú na trhu dva roky odo dňa oznámenia, zatiaľ čo sa tieto látky budú postupne skúmať v rámci pracovného programu;
(2) nariadenie Komisie (ES) č. 1112/2002 [3] ustanovuje podrobné pravidlá vykonávania štvrtej etapy pracovného programu uvedeného v článku 8 ods. 2 smernice 91/414/EHS. Tento program práve prebieha a nebolo možné ukončiť rozhodovanie o celom rade účinných látok;
(3) Komisia predložila svoju správu o pokroku 26. júla 2001 [4]. Dospela k záveru, že pokrok nebol na takej úrovni, ako sa pôvodne predpokladalo, a preto by sa mal predĺžiť termín pre tie účinné látky, pri ktorých priemysel oznámil záväzok ďalej pripravovať potrebnú dokumentáciu v týchto lehotách;
(4) lehota stanovená v článku 8 ods. 2 smernice 91/414/EHS by sa pre tieto účinné látky mala predĺžiť s cieľom umožniť predkladanie dokumentácie a jej hodnotenie;
(5) toto predĺženie času neovplyvňuje možnosť zaradenia alebo nezaradenia jednotlivých účinných látok do prílohy I k smernici 91/414/EHS, ako je to stanovené vo štvrtom pododseku článku 8 ods. 2 tejto smernice;
(6) opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Lehota 12 rokov stanovená v článku 8 ods. 2 smernice 91/414/EHS sa predlžuje do 31. decembra 2008 pre účinné látky uvedené v prílohe k tomuto rozhodnutiu.
Článok 2
Toto rozhodnutie je adresované členským štátom.
V Bruseli 25. júla 2003

Labels: 7
12
3
6